Peneo

Genealogio 
La najado Kreŭso (filino de Geo) aŭ Filiro (filino de AsopoSkolioj pri Pitiaj odoj 9.26, de Pindaro) naskis al li filon nomiĝintan Hipseo, kiu iĝis reĝo de la lapitojDiodoro Sicila. Historia biblioteko, 4.69.1.Pindaro. Pitiaj odoj, 9.13.. Pro tio, oni konsideras Peneon la praulo de la lapita rasoPierre Grimal. Dictionnaire de la mythologie grecque et romaine.. Tamen, iĝis pli konataj la tri filinoj de Peneo, konataj kiel la tesalidinojKalimako. Himno al Deloso.: Menipo (patrino de Frastoro, kun PelasgosoDionisio el Halikarnaso. Romiaj antikvaĵoj, 1.28.), DafnoOvidio. Metamorfozoj, 1.452.Higeno. Fabloj, 203. kaj Stilbo, patrino de Kentaŭro kaj Lapito kun Apolono.

Depende de la diversaj versioj, Peneo estis ankaŭ patro de Atrakso, kun BuroStefano el Bizanco. Atrax, ĉe Ἐθνικά., kaj de Andreo (eponimo de beotia pejzaĝo kaj la unua homo kiu loĝis en Orĥomeno), kun nekonata parulinoPaŭzanio. Priskribo de Grekio, 9.34.6.. Ankaŭ Triko, eponimulino de la urbo Tricca, en Tesalio, aperas en kelkaj versioj kiel plia filino de PeneoStefano el Bizanco. Trikkē, ĉe Ἐθνικά.. Kelkaj fontoj asertas ke li estis ankaŭ la patro de KirenoHigeno. Fabloj, 161.Vergilio. Georgicae, 4.320., kvankam la plimulto de la rakontoj konsideras ŝin nepino lia, pere de Hipseo, kaj eĉ troviĝas fontoj laŭ kiuj ŝi estis la partnerino de Peneo, anstataŭ KreŭsoWilliam Smith. A classical dictionary of biography, mythology, and geography based on the larger dictionaries. Eld. J. Murray, Londono. OCLC 7105620., kaj pro tio oni konsideras Peneon patro de Aristeo. Orseiso, la Serifa najado kaj Ifiso (la patrino, kun Eolo, de Salmoneo) estas ankaŭ kelkfoje menciitaj inter la idaro de tiu ĉi riverdio. Tamen, Dafno estis filino de la oceanida LadonoPaŭzanio. Priskribo de Grekio, 10.7.8.Statio. Thebaida, 4.289.Nono. Dionysiaca, 42.386. laŭ arkadia versio de la mito.

Kaj ApolodoroApolodoro. Mitologia biblioteko, 1.7.9. kaj PlutarkoPlutarko. Agis, 9. rakontas ke la luna diino Pazifao estis filino de Peneo kaj sacerdotino de Geo. Obstine persekutita de Apolono, ŝi petis helpon al la diino de la Tero, kiu portis ŝin al Kreto, kie oni komencis adori kaj kultadi ŝin. Evidentiĝas la analogio kun Dafno, kiu laŭ tiuj verkistoj estas nur la origina nomo de Pazifao.

Genealogia arbo de la Peneidoj

 Peneo kaj Leto 
eta|Peneo, Apolono kaj Dafno sur ornama plado atribuita al Nicola da Urbino (ĉ. 1525-35).
Kiam Leto estis naskonta la ĝemelojn Artemiso kaj Apolono, la venĝemo de Hero devigis ŝin vagadi tra la tuta mondo, ĉar neniu loko, rivero aŭ vento volis akcepti ŝin malobeante la ĵaluzan edzinon de Zeŭso. Plendolore, Leto petegis al la tesalidinoj peri favore al ŝi antaŭ ilia patro, por ke Peneo malrapidigu sian fluadon, ebligante tiel la naskiĝon de la infanaj dioj en sia fluo. Peneo respondis plenlarme: li kompatis Leton, kaj komprenis ŝian doloron. Ananko («Bezono») estas plenpova diino, do kvankam Hero gvatadis la riveron de proksima monto kaj Peneo timis punon, li preferis oferi sin pro amo al la titanidino, do li malrapidigis sian fluadon kaj instigis Leton alvoki Ilition (diino de akuŝado kaj naskiĝo). Tiam, Areso minacis la riverdion: li ĵetis la pinton de la monto Pangeo sur lia kurso, brufrapadis sian ŝildon kaj ekkriegis tiel laŭte ke la tuta Tesalio tremis. Peneo rezistis la atakon, sed fine Leto kompatis lin kaj forfuĝis al la maro, nur por ke Peneo ne plu suferu. Tamen, li promesis al li estontan kompenson.

 Peneo en la mita rakontaro 
Unu tagon, Eroso trafis Apolonon per unu el siaj sagoj, kiu kaŭzis profundan enamiĝon de la dio al Dafno, filino de Peneo kiu tamen preferis resti virge sian tutan vivon. Per tio, Eroso celis venĝi ofendon kaj mokadon de Apolono pri lia lerteco sur arkpafado, kvankam Eroso ankaŭ asertis ke li ne plu eltenis la kantadon de Apolono. Persekutata de la dio, Dafno help-petis kaj preĝis al sia patro, kiu plenlarme aliformigis ŝin en laŭro. Ĉi tiu arbo, kiu oftas ĉe la riverbordo de Peneo, iĝis de tiam konsekrita al Apolono, kaj pro tio oni kronigis per laŭraj branĉoj la venkintojn en artaj kaj sportaj konkursoj.

Proksime al la fluo de Peneo katastrofis la Kalidonia apro, terura monstro por kies ĉasado unuiĝis la plej elstaraj herooj en la tuta Grekio. La rivero ankaŭ aperas en la rakontaro pri Heraklo, ĉar la duon-dio devojigis ĝin (kaj plian riveron, Alfeon) por purigi la stalojn de Aŭgio okaze de sia kvina laboroCatherine Salles. La mythologie grecque et romaine. Eld. Hachette, 2003..

 Eksteraj ligiloj 

  Peneo ĉe Theoi.com

 Notoj kaj referencoj 

Kategorio:Ĉaso de la kalidonia apro
Kategorio:La dek du laboroj de Heraklo
Kategorio:Lapitoj
Kategorio:Tesalia mitologio
Kategorio:Oceanidoj